Diari Oficial de la Generalitat Valenciana


Sumari del DOGV 7037, del 03-06-2013 (2013/5503)

Notificació de la sentència dictada en el procediment de divorci contenciós número 385/2012.
--------------------------------------------------------------------------------------------

### Dades del document

Número de DOGV
:   7037

Data del DOGV
:   03-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/5503


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el procediment de divorci contenciós número 385/2012. [2013/5503]  
Juí divorci contenciós 000385/2012   
Part demandant: Adelaida Feliu Llorens.   
Part demandada: Henry Albeiro Prieto Londoño.   
Objecte de l'edicte: notificació de la sentència.   
En el juí a què es fa referència s'ha dictat la resolució que té el text que, literalment, és com seguix:  
«Dispositiva  
Estime parcialment la demanda interposada per la procuradora Francisca Gallego Marcilla, en nom i representació d'Adelaida Feliu Llorens, contra Henry Albeiro Prieto Londoño, i acorde de conformitat amb els fonaments de dret de la present resolució:   
1. Declarar la dissolució per divorci del matrimoni format pels cònjuges Henry Albeiro Prieto Londoño i Adelaida Feliu Llorens, amb els efectes legals inherents a tal situació.   
2. Atribuir la guarda i custòdia del menor, J. P. F., a la mare, i la pàtria potestat la compartixen ambdós progenitors.   
3. Establir a favor del progenitor no custodi, i en relació amb el fill menor d'edat, J. P. F., el següent règim de visites: el fill passarà en companyia del pare els caps de setmana alterns, des de les 17.00 hores del divendres fins a les 20.00 hores del diumenge, i el pare haurà d'arreplegar i tornar al seu fill del domicili de la mare, o del lloc on ambdós progenitors acorden.   
Així mateix, el progenitor no custodi podrà tindre el seu fill en la seua companyia un dia a la setmana, que es distribuirà de la manera següent: dijous, el pare arreplegarà el seu fill del col·legi, a les 17.00 hores, i el tornarà al domicili matern a les 20.00 hores.   
El progenitor no custodi podrà tindre el seu fill en la seua companyia la meitat de les vacacions escolars de Nadal, Setmana Santa i un mes a l'estiu.   
Estos períodes vacacionals es distribuiran de la manera següent:   
- Vacacions de Nadal, es dividiran en dos períodes, des de les 17.00 hores del primer dia de vacacions escolars fins a les 17.00 hores del dia 30 de desembre, i el segon període, des de les 17.00 hores del dia 30 de desembre fins a les 17.00 hores de l'últim dia de vacacions escolars. En els anys imparells correspondrà a la mare el primer període vacacional i al pare en els anys parells.   
- Vacacions de Setmana Santa, que es dividiran en dos períodes: el primer, des de les 17.00 hores del Dijous Sant fins a les 17.00 hores del dilluns següent, i el segon període, des del dit dia i hora fins a les 17.00 hores del diumenge, i correspondrà a la mare el primer període en anys imparells i, al pare, en anys parells.   
- Un mes d'estiu. El menor passarà el mes de juliol amb la mare i agost amb el pare, els anys imparells, i el mes de juliol amb el pare i agost, amb la mare, els anys parells. Durant els períodes vacacionals quedarà en suspens el règim de visites, si bé ambdós progenitors hauran de comunicar a l'altre progenitor el domicili i lloc on es trobarà el fill en els dits períodes, i facilitarà el telèfon a fi de poder comunicar amb ell en qualsevol moment.   
4. Imposar a Henry Albeiro Prieto Londoño l'obligació d'abonar en concepte d'aliments provisionals a favor del seu fill menor d'edat, J. P. F., la quantitat de 200 euros mensuals, amb les corresponents actualitzacions anuals de l'índex de preus al consum, que haurà d'ingressar en els cinc primers dies de cada mes en el compte o llibreta que designe la demandant.  
Els gastos extraordinaris que hagen de realitzar-se en interés del menor seran satisfets per mitat entre els progenitors, i tindran tal consideració tots aquells gastos mèdics, quirúrgics o farmacèutics que no estiguen coberts per la Seguretat Social o per assegurança privada, ortodòncia, ulleres, lentilles, pròtesi, ortopèdia, així com els gastos d'educació, material escolar, llibres, uniformes, classes particulars, etcètera, i tots els que es reputen necessaris per a l'adequada formació del seu fill.   
Sense que siga procedent efectuar imposició de costes a cap de les parts.  
Així, esta és la meua sentència, de la qual es portarà testimoniança literal a les actuacions i es notificarà a les parts en la forma ordinària, amb l'advertiment que no és ferma, ja que es pot interposar en contra un recurs d'apel·lació que es presentarà davant d'este Jutjat per a l'Audiència Provincial d'Alacant, en el termini de 20 dies, prèvia consignació del depòsit legalment previst, jutjada definitivament en primera instància, la pronuncie, mane i firme.  
Publicació. En la mateixa data, l'anterior sentència va ser llegida i publicada pel jutge que la subscriu, mentres celebrava audiència pública. En done fe.»  
  
Atés que es desconeix el domicili o residència actuals de la part demandada, mitjançant la diligència d'ordenació, de data 24 de setembre de 2012, el secretari, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte per a portar a efecte la diligència de notificació de la sentència a Henry Albeiro Londoño.  
  
Dénia, 5 de març de 2013.- La secretària judicial: Esther Ferrer Cejalvo.